Diari Oficial de la Generalitat Valenciana


Sumari del DOGV 3459, del 23-03-1999 (1999/2427)

DECRET 38/1999, de 9 de març, del Govern Valencià, pel qual s'accepta la cessió gratuïta de la propietat de l'immoble de 4.907 metres quadrats de superfície, situat en la carretera d'Alfondeguilla de la Vall d'Uixó, destinat a la construcció d'un centre de salut, realitzada per l'Ajuntament d'aquest municipi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/03/09/38/dof/vci/html**

### Dades del document

Número de DOGV
:   3459

Data del DOGV
:   23-03-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/2427


Data del document
:   09-03-1999

Organisme emissor
:   Conselleria d'Economia, Hisenda i Administració Pública

Tipus de document
:   Decret

Descriptors 

:   * Vall d'Uixó, la
    * cultura regional
    * propietat immobiliària

DECRET 38/1999, de 9 de març, del Govern Valencià, pel qual s'accepta la cessió gratuïta de la propietat de l'immoble de 4.907 metres quadrats de superfície, situat en la carretera d'Alfondeguilla de la Vall d'Uixó, destinat a la construcció d'un centre de salut, realitzada per l'Ajuntament d'aquest municipi. [1999/M2427]
  
L'Ajuntament de la Vall d'Uixó, en sessió plenària realitzada el dia 22 de desembre de 1997, acordà la cessió gratuïta a la Generalitat Valenciana de la propietat de l'immoble de 4.907 metres quadrats de superfície, situat en la carretera d'Alfondeguilla, propietat d'aquest ajuntament.
  
L'Ajuntament esmentat, en sessió plenària realitzada el dia 19 de novembre de 1998, i en relació amb la cessió efectuada, es va comprometre a solucionar qualsevol problema derivat de les al·legacions que pogueren presentar terceres persones relatives a drets sobre la superfície objecte de cessió a la Generalitat Valenciana i en conseqüència a indemnitzar a aquesta pels danys i perjudicis que es produïren.
  
La cessió es realitza amb la finalitat determinant que es construïsca un centre de salut.
  
A petició del conseller de Sanitat, s'iniciaren els tràmits legals oportuns per a l'acceptació i formalització de la cessió gratuïta de l'immoble, realitzada a favor de la Generalitat Valenciana.
  
De conformitat amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià en la reunió del dia 9 de març de 1999,
  
DECRETE
  
Article 1
  
S'accepta la cessió gratuïta de la propietat realitzada per l'Ajuntament de la Vall d'Uixó, de 4.907 metres quadrats de superfície, situat en la carretera d'Alfondeguilla, que confronta: nord, carretera d'Alfondeguilla i pont; est, barranc; sud, barranc i oest, hereus de Vicente Rebollar Llorens.
  
Aquesta finca es troba inscrita en el Registre de la Propietat de Nules 2, tom 1227, llibre 230, foli 127, finca 23.504/A bis, inscripcions 3a i 4a. Referència cadastral 6022308.
  
Article 2
  
La cessió gratuïta realitzada per l'Ajuntament de la Vall d'Uixó, s'efectua amb la condició de construir en l'immoble un centre de salut.
  
Article 3
  
Les despeses que ocasione la subscripció del corresponent document públic aniran a càrrec de la Generalitat Valenciana.
  
Article 4
  
El dret de propietat derivat de la present cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública durà a terme els tràmits necessaris per a fer efectiu el que disposa el present decret.
  
València, 9 de març de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI